গুপ্ত
গুপ্ত বা গুপ্তা বঙ্গ বা বাংলার একটি সাধারণ হিন্দু বাঙালি পদবী অথবা উপাধি। অন্যান্য জাতির (বিশেষত হিন্দিভাষী) কিছু সম্প্রদায়ের মধ্যে গুপ্তা পদবীর ব্যবহার হলেও কেবলমাত্র বাঙালি বৈদ্য জাতির মধ্যেই "গুপ্ত" অথবা "গুপ্তা" পদবী দেখতে পাওয়া যায়। সংস্কৃত শব্দ गोप्तृ বা গোপ্তৃ থেকে গুপ্ত শব্দের উৎপত্তি যার অর্থ হলো 'অভিভাবক' বা 'রক্ষক'। ইতিহাসবিদ রমেশ চন্দ্র মজুমদারের মতে, উত্তর ও পূর্ব ভারতের বিভিন্ন সম্প্রদায় বিভিন্ন সময়ে উপাধি গুপ্ত গ্রহণ করেছে। বৈদ্যরা আয়ুর্বেদ চর্চাকারীদের একটি বিশেষ অংশ যারা বাংলায় বহু পূর্বে একটি স্বতন্ত্র চিকিৎসক জাতি-গোষ্ঠীতে রূপান্তরিত হয়েছিলেন।